procesaur/Wiki.mk huggingface dataset:
Владеење на правото

Владеењето на правото е дефинирано во ''Оксфордскиот англиски речник'' како „авторитетот и влијанието на правото во општеството, особено кога се гледа како ограничување врз поединечното и институционалното однесување; (оттука) начелото според кое сите членови на едно општество (вклучително и оние во владата) се сметаат за еднакви пред јавно воспоставените правни прописи и процеси“. Терминот ''владеење на правото'' е тесно поврзан со уставноста, како и со идејата за ''правната држава'' и се однесува на политичка ситуација, а не на некое конкретно правно правило.
Употребата на поимот може да се проследи назад до 16. век во Велика Британија. Во следниот век, шкотскиот теолог Самуел Радерфорд го користел расправајќи против божественото право на кралевите. Џон Лок пишувал дека слободата во општеството значи да се биде предмет само на закони донесени од законодавен дом коишто ќе важат за секого, при што едно лице е инаку ослободено од владини и приватни ограничувања на слободата. „Владеењето на правото“ е дополнително популаризирано во 19. век од страна на британскиот правник А. В. Диси. Сепак, начелото, ако не и самиот поим, било препознаено од античките мислители. Аристотел напишал: „посоодветно е законот да управува од кој било друг граѓанин“.
Владеењето на правото подразбира дека секое лице е предмет на законот, вклучително и лица кои се пратеници, службеници за спроведување на законот и судии. Во оваа смисла, тоа е во спротивност со тиранијата или олигархијата, каде што владетелите стојат над законот. Недостаток на владеењето на правото може да се најде и во демократиите и во монархиите, кога постои занемарување или непознавање на законот. Владеењето на правото е подложно на распаѓање доколку владата нема доволно поправни механизми за негово враќање. Дополнително, ова овозможува ширење на корупцијата, што го отежнува повторното враќање на правото со одминот на времето и навлегувањето на корупцијата подлабоко во владините системи.
Цветко Ќунгуров

Цветко Тодоров Ќунгуров ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно образование, а потоа изучил занает. Работел како лебар во Скопје. За време на окупацијата на Македонија станал симпатизер на НОВ и честопати ги снабдувал партизаните со храна. Поради тоа бил затворан и малтретиран од окупаторската бугарска фашистичка полиција. По излегувањето од затвор, бил задолжен ѝ натаму со снабдувањето на партизаните со прехранбени производи сè до 1944 година, кога пред опасноста повторно да биде затворен, се приклучил во редовите на НОВ и ПОЈ. Во борбите против непријателот се истакнал како храбар борец. Поради тоа, честопати бил ангажиран да извршува разни курирски задачи. Во октомври 1944 година, загинал во битката против балистичките банди кај Треска. Балистите неговото тело го фрлиле во Треска. Подоцна неговото тело било пронајдено, извадено и закопано во селото Глумово.
2 Наводи
Стево Усов

Стево Усов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Завршил основно училиште, а потоа се занимавал со сточарство. Во септември 1944 година по формирањето на Шеснаесеттата македонска ударна бригада, стапил во нејзините редови заедно со другите соселани и учествувал во борбите против балистичките банди. Во една борба против нив, бил тешко ранет и на пат за партизанската болница починал од здобиените рани. Неговите посмртни останки биле закопани на селските гробишта, во неговото родно село Кучевиште.
2 Поврзано
* Бојко Усов
3 Наводи
Велимир Христов

Велимир Алчев Христов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Се доселил во Cкопје, каде завршил основно училиште, а потоа се оспособил и работел како леар во скопската ложилница. Како симпатизер на народноослободителното движење уште од 1942 година активно ја помагал борбата против окупаторот. Извршувал разни задачи за ОВ. Во почетокот на септември 1944 година, стапил во борбените редови на Шеснаесеттата македонска ударна бригада, со чиј состав водел тешки борби против балистите и Германците на Скопска Црна Гора. На 8 октомври 1944 година, загинал во една од секојдневните борби против балистите, кај месноста Горни Забел, западно од Добри Дол.
2 Наводи
Анастас Христов

Анастас Анастасов Христов ( во — во ) — македонски партизан, борец за слобода на Македонија и учесник во НОВ.
1 Животопис
Завршил правен факултет и како правник се доселил и работел во Скопје. На 10 септември 1944 година стапил во борбените редови на Шеснаесеттата македонска ударна бригада. Во состав на оваа единица учествувал во борбите против балистите и Германците во Скопска Црна Гора. Во борбите се истакнал како храбар борец, но од тешките напори на војувањето се разболел и починал на 20 октомври 1944 година.
2 Наводи
Ванчо Хаџи Панзов

Ванчо Димков Хаџи Панзов ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно работничко семејство. Основно училиште завршил во родниот град, а потоа изучил занает. Работел како столар во Скопје. Како симпатизер на НОВ, активно помагал и собирал материјална помош за партизаните. На 9 септември 1944 година стапил во Дванаесеттата македонска ударна бригада, со која учествувал во борбите против непријателот ѝ се истакнал како храбар борец. Отпрвин бил поставен за командир на вод, а потоа за заменик политички комесар на чета. Учествувал во борбите за ослободување на главниот град на Македонија, а потоа ја продолжил борбата против непријателот, кој имал планови повторно да го нападне на Скопје. На 14 ноември 1944 година, храбро загинал во борбата против концентрирањето на балистички сили во близина на Глумово. Посмртните останки му биле закопани на заедничките партизански гробишта, кај селото Глумово.
2 Поврзано
* Петар Хаџи Панзов
3 Наводи
Коста Христовски

Коста Атанасов Христовски ( во — во ) — македонски партизан, борец за слобода на Македонија и учесник во НОВ.
1 Животопис
Произлегува од сиромашно семејство. Завршил основно училиште, а потоа се занимавал со земјоделство. Во народноослободителното движење бил вклучен од 1941 година, кога се поврзал со партиската организација во селото Сингелиќ. Како член на КПЈ извршувал разни задачи. На 1 декември 1942 година, бил затворен од страна на окупаторската бугарска фашистичка полиција. Потоа бил осуден на затвор, а казната ја издржувал во затворот во Идризово. На 28 август 1944 година, при ослободувањето на политичките затвореници од страна на Треттата македонска ударна бригада, бил ослободен ѝ се вклучил во борбените редови на Треттата македонска ударна бригада, со која учествувал во натамошните борби против непријателот. На 9 ноември 1944 година, загинал во една борба против балистите.
2 Поврзано
* Петре Христовски
3 Наводи
Сократ Христовски

Сократ Христовски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство, кое се доселило во Скопје. Завршил основно училиште, а потоа изучил занает. Работел како молер. Уште рано се запознал со целите на народоноослободителното движење и активно го помагал од средината на 1941 година. Собирал материјална помош за партизаните, растурал летоци и друго. Кон крајот на август 1944 година стапил во редовите на Шеснаесеттата македонска ударна бригада, во Скопска Црна Гора. Во состав на оваа единица учествувал во борбите против балистичките банди. Во борбите се истакнал како храбар борец. Загинал во борбата кај Горни Забел. Неговите останки биле закопани на борбената позиција.
2 Наводи
Кузман Цвејиќ

Кузман Величко Цвејиќ ( во — во ) — македонски партизан, борец за слобода на Македонија и учесник во НОБ.
1 Животопис
Потекнувал од сиромашно селско семејство. Во потрага за подобар живот, тој се преселил во Табановце, каде покрај тоа што се занимавал со земјоделство, работел и како рудар или патар. Како симпатизер на Народноослободителната борба, активно се вклучил во помагањето на партизанските единици, поради што бил интерниран од окупаторската бугарска фашистичка полиција. По капитулацијата на фашистичка Бугарија во септември 1944 година, тој стапил во Треттата македонска ударна бригада. Бил учесник во сите нејзини борби против непријателот. Во октомври 1944 година, храбро загинал во борбата против Германците и балистите, на Водно.
2 Наводи
Владо Цветковиќ

Владо Петрушев Цветковиќ ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Немајќи своја земја, бил принуден да оди по други места и да работи како сезонски работник. Непосредно пред окупацијата на Македонија, работел како работник во Куманово. Во август 1944 година, тој стапил во редовите на Треттата македонска ударна бригада, со која учествувал во сите борби на оваа прославена единица. На 20 октомври 1944 година, храбро загинал во борбата против балистите и Германците, во близина на селото Шишево.
2 Наводи
Ангелко Цветковски

Ангелко Стојчев Цветковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно училиште, а потоа откако изучил занает станал ковач. Летото 1944 година се вклучил во народноослободителното движење и активно учествувал во разни акции против окупаторот. Во септември 1944 година во Скопска Црна Гора стапил во редовите на Шеснаесеттата македонска ударна бригада. Во состав на оваа единица учествувал во битките против балистите и Германците. На 7 ноември 1944 година, храбро загинал само неколку денови пред ослободувањето на неговиот роден град, Скопје.
2 Наводи
Ѓаволско грло

Ѓаволско грло е пештера во Бугарија и се наоѓа околу 1,5 километар северно од селата Триград во Триградската клисура на Родопите во близина на градот Девин.
Името го добила по изгледот на некогашниот влез кој потсетува на ѓаволска глава.
Киро Цветковски

Киро Цветковски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно градско семејство. Завршил основно училиште, а потоа изучил занает. Потоа отворил столарски дуќан. Како симпатизер на народноослободителната борба, активно ја помагал истата. Собирал материјална помош за партизаните и како активен младинец бил примен за член на СКОЈ. Во септември 1944 година стапил во Четвртиот скопски партизански одред, со кој учествувал во борбите против непријателот на Китка. Покрај директното учество во борбите, бил ангажиран и во агитацијата по селата за формирање на народни одбори на тој терен, организации на АФЖ и на народната младина. На 9 септември 1944 година, загинал на пат кон селото Говрлево, каде бил убиен од заседа на балистички бандити.
2 Наводи
Деветашка Пештера

Деветашката пештера ― пештера кој се наоѓа на седум километри од Летница и 15 км североисточно од Ловеч, во близина на селото Деветаки на источниот брег на реката Ос'м во Бугарија. Пештерата е една од најголемите туристички знаменитости во Бугарија. Позната е по бројни археолошки откритија и разновидни животински видови кои живеат во неа.
Крсто Црнички

Крсто Неделков Црнички ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно селско семејство. Основно училиште завршил во селото, а потоа се занимавал со земјоделство и сточарство. Во септември 1944 година кога во неговото село била формирана Шеснаесеттата македонска ударна бригада ѝ се приклучил во нејзините редови. Учествувал во сите борби на бригадата пpoтив балистичките сили и во дејствијата против германските моторизирани колони, во Качаничката Клисура. По ослободувањето на Скопје, ја продолжил борбата и против балистичките банди, кои се обидувале да навлезат во Скопје. Во тие борби кај Шишево, го изгубил својот живот. Неговите останки биле погребани на селските гробишта.
2 Наводи
Мала драма

''Мала драма'' (1884) (|Un Petit Drame) – кратка драма од Џорџ Бернард Шо. Ова е негово прво завршено драмско дело и единствено напишано на француски јазик.
Драмата е создадена затоа што Шо вежбал француски јазик со неговата пријателка Ајда Бити. Мајкл Холројд вели дека „Un Petit Drame“ е сатира на домаќинството на неговиот чичко Валтер Гурли, содржи голем број шеги за неговото семејство и пријателите и ја покажува неговата дарба за преуредување на автобиографските одломки, така што нему самиот тие му стануваат апсурдно туѓи“. Walter Gurly was a ship's surgeon who was a colourful drunkard and, according to Shaw, "always in high spirits and full of humour that was barbarous in its blasphemous indecency".
Делото не било објавено за време на животот на Шо. Првпат било објавено во 1959 година во магазинот ''Есквајер'' (Esquire), продавано како „Првата и досега необјавена драма на Бернард Шо“. Францускиот текст бил придружен со англиски превод на Норман Дени и вовед од Стенли Вајнтрауб.
Фонд кој инвестира во приватен капитал

Фонд кој инвестира во приватен капитал (англиски: ''Private-equity Fund'') — посебен вид инвестициски фонд кој инвестира во акции на претпријатија кои не котираат на берзата.
1 Опис
Овие фондови се слични на хеџ фондовите по тоа што се организирани како приватни партнерства во кои учествуваат ограничен број инвеститори, најчесто богати поединци и институционални инвеститори. Но, за разлика од хеџ фондовите, овие фондови инвестираат во акции со кои не се тргува на берзите, како што се: недвижен имот, инфраструктурни објекти, нови приватни претпријатија (''start-ups''), зрели приватни претпријатија, заеднички вложувања (''venture capital'') итн.
Алпски синчец

Алпски синчец (науч: ''Scilla bifolia)'' — повеќегодишно растение кое се развива од луковица, а припаѓа родот ''Scilla'', на фамилијата Asparagaceae.
Специфичниот епитет ''бифолија'' значи „дволистен“.
1 Опис
Алпскиот синчец расте од луковица со големина од 1-2 центиметри. Постојат две или поретко три ланцентни закривени, месести и сјајни ливчиња, основите на листовите се наоѓаат околу половина од стеблото (амплексикаул).
Цветните стебла се исправени и неразгранети високи 10-20 центиметри. На врвот од растението има 6-10 цветови, со по 1 центиметар , а секој цвет е составен од 6 ланцентни венечни ливчиња со виолетово сина боја .
Цветовите на алпскиот синчец се свртени нагоре, за разлика од цветовите на сибирскиот синчец (Scilla siberica). Тие цветаат од рана до доцна пролет. Шесте тепали се темновиолетово-сини, поретко бели, розови или виолетови. Плодот е чаура од 6-8 милиметри.
Алпскиот синчец ја добил Наградата за заслуги на градината на Кралското хортикултурно друштво.
Алпскиот синчец е повеќегодишно растение кое се развива од луковица, а припаѓа на фамилијата ''Asparagaceae''. Има две или поретко три ланцентни, закривени и сјајни ливчиња. На врвот од растението се наоѓаат од 6 до 10 цветови, а секој цвет е составен од 6 ланцентни венечни ливчиња со виолетово сина боја.
2 Распространетост
Распространета е во Европа, западна Русија, Турција и Сирија, а во Националниот парк Галичица се среќава на отворени ливади експонирани на сонце и покрај патишта. Растението се наоѓа на засенчени места, букови шуми или листопадни дрвја и планински пасишта. Расте на надморска височина од 100-2000 метри.
2.1 Подвидови
*''Scilla bifolia'' subsp. ''bifolia''*''Scilla bifolia'' subsp. ''buekkensis'' (Speta) Soó
*''Scilla bifolia'' subsp. ''rara'' Trávníček
*''Scilla bifolia'' subsp. ''spetana'' (Kereszty) Trávníček
; Култури
Одгледуваната сорта „Роуза“ има бледо розови или бели цветови.
2.2 Синоними
Синонимите на ''Scilla bifolia'' вклучуваат:
*''Adenoscilla bifolia'' (L.) Gren.
*''Anthericum bifolium'' (L.) Scop. [1771]
*''Genlisa bifolia'' (L.) Raf. [1840]
*''Hyacinthus bifolia'' (L.) E.H.L.Krause in Sturm [1906]
*''Ornithogalum bifolium'' (L.) Neck. [1770]
*''Scilla alpina'' Schur [1852]
*''Scilla carnea'' Sweet [1830]
*''Scilla decidua'' Speta [1976]
*''Scilla dubia'' K.Koch [1847]
*''Scilla longistylosa'' Speta [1976]
*''Scilla minor'' K.Koch [1847]
*''Scilla nivalis'' Boiss. [1844]
*''Scilla pleiophylla'' Speta [1980]
*''Scilla resslii'' Speta [1977]
*''Scilla secunda'' Janka [1856]
*''Scilla silvatica'' Czetz [1872]
*''Scilla uluensis'' Speta [1976]
*''Scilla voethorum'' Speta [1980]
*''Scilla xanthandra'' K.Koch [1847]
*''Stellaris bifolia'' (L.) Moench
3 Галерија
4 Наводи
* TG Tutin, VH Heywood et alii, Flora Europaea, Press University of Cambridge, 1976
Балканска снежна полјанка

Балканската снежна полјанка (науч.: ''Dynaromis bogdanovii'') — животно кое спаѓа во `рбетници, цицачи кои живеат во Национален парк Галичица.
1 Опис
Балканска снежна полјанка припаѓа на класата цицачи (Mammalia), ред глодачи (Rodentia) и е ендемореликтен вид кој е единствениот претставник на изумрената група ''Pliomyini''. Тој е ендемичен за Западен Балкан. Видот се јавува во 3 алопатрички (географски одвоени) филогенетски родовски линии.
2 Расптостранетост
Планината Галичица претставува најјужната точка на ареалот на распространување на видот, од каде што веројатно е изчезнат во последните декади. Досегашните сознанија упатуваат на заклучокот дека заканата е резултат на компетитивната супериорност од страна на снежната појланка (''Chionomys nivalis''), која ги зазема природните живеалишта на Балканската снежна полјанка и истата ја потиснува.
3 Екологија
Во Национален парк Галичица живее на карпести живеалишта. Според светската црвена листа на IUCN (''Internacional Union for Conservation of Nature'') видот ''Dynaromis bogdanovii'' е класифициран како ранлив со статус (VU).
Европско првенство во фудбал 2020 - група Е

Европско првенство во фудбал 2020 - група Е била една од шестте групи на Европското првенство 2020 и во неа се натпреварувале репрезентациите на Шпанија (еден од домаќините на првенството), Шведска, Полска и Словачка.
Натпреварите требало да се играат на стадионите Сан Мамеш во Билбао и Авива во Даблин. Сепак, поради недостаток на гаранции во врска со гледачите предизвикани од пандемијата на КОВИД-19, на 23 април 2021 година УЕФА објавила дека натпреварите закажани во Билбао ќе бидат преместени во Севиља, а натпреварите од групната фаза закажани во Даблин ќе бидат преместени во Санкт Петербург, по откажувањето на главниот град на Ирска од домаќинството.
Така, натпреварите се одиграле на стадионите Ла Картуха во Севиља и Крестовски во Санкт Петербург, од 14 до 23 јуни 2021 година.
Од оваа група понатаму минале Шведска и Шпанија.
1 Репрезентации
Поз. во жребот, Екипа, Шешир, Број на учества наЕП, Последноучество, Најдобар пласман, УЕФА ранкингноември 2019, Ранг список на ФИФАмај 2021
Е1, 1, 2016, (1964, 2008, 2012), 5, 6
Е2, 3, 2016, (1992), 17, 18
Е3, 2, 2016, (2016), 8, 21
Е4, 4, 2016, (2016), 22, 36
2 Табела
, Репрезентација, , , , , , , ,
1., 7, 3, 2, 1, 0, 4, 2, +2
2., 5, 3, 1, 2, 0, 6, 1, +5
3., 3, 3, 1, 0, 3, 2, 7, -5
4., 1, 3, 0, 1, 2, 4, 6, -2
3 Натпревари
88 Тизба

Тизба (88 Тизба) — астероид од главиниот појас кој го зазема 13. место по големина. Откриен е од К. Х. Ф. Петерс на 15 јуни 1866 г. и наречен по девојката Тизба од грчко-римската приказна за вавилонската љубовна двојка Пирам и Тизба. На 7 октомври 1981 г. е Тизба е забележана како прикрива ѕвезда, поради што е утврдено дека таа има пречник од 232 км, што е повеќе од очекуваното.
Во текот на 2000 г. 88 Тизба е забележана од радар во опсерваторијата „Аресибо“. Повратниот сигнал укажал на делотворен пречник од 207 ± 22 км. Ова одговара на димензиите пресметани на други начини.
Фотометриските набљудувања на овој астероид во 1977 г. пронашле светлинска крива со период од 6,0422 ± 0,006 часа и сјајносно колебање од 0,19 величини.
1 Растројување
Тизба е растроена од астероидот 7 Ирида и во 2001 г. Г. Михалак ѝ ја проценил масата на 1,5 кг. Но Ирида е силно растроена од бројни мали планети како 10 Хигија и 15 Евномија.
Во 2008 г. Џим Бер ја проценил масата на Тизба на 1,05 кг. Во 2011 г. Бер ја сменил проценката на 1,83 кг со несигурност од 1,09 кг.
19 Фортуна

Фортуна (19 Фортуна) — еден од најголемите астероиди во главниот појас. Има состав сличен на 1 Церера: тена површина која е мошне истрошена, со состав на примитивни органски соединенија, вклучувајќи толини.
Има пречник од 225 км и меѓу најтемните познати геометриски албеда за астероиди со пречници над 150 км. Измереното албедо изнесува 0,028 и 0,037. The spectra of the asteroid displays evidence of aqueous alteration.
Вселенскиот телескоп „Хабл“ извршил набљудувања на Фортуна во 1993 г. Од направените слики е изведен привиден пречник од 0,20 лачни секунди (4,5 пиксели во Планетарната камера) и утврдено е дека има речиси сферен облик. Не е утврдено присуството на месечини.
Астероидот неколкупати е забележан како прикрива ѕвезди. Проучуван е и со радар.
Откриен е од Џон Расел Хинд на 22 август 1852 г. и наречен по Фортуна, римска божица на судбината и среќата.
Фортуна е растроена од астероидот 135 Херта (80 км во пречник) и масата ѝ е првочно проценета на 1,08 кг. Во поново време истиот астроном дава поправена маса од 1,27 кг.
На 21 декември 2012 г. Фортуна (~200 км) безопасно минала покрај астероидот 687 Тинета, на растојание од 6,5 Гм.
Бугарска Брајова азбука

Бугарската Брајова азбука ― Брајова азбука за пишување на бугарски јазик. Таа се заснова на унифицираните меѓународни конвенции на Брајовото писмо, со Брајови букви што се приближни до нивната латинска транслитерација и истата интерпункција, со францускиот прашалник. На бугарски јазик е позната како Брайлова азбука (Брајлова азбука).
1 Азбука
Бугарската Брајова е скоро идентична со руската Брајова азбука, каде што тие се преклопуваат. Бугарската нема неколку руски букви, и има дополнително писмо ѝ, која го зема местото на руското й (со бугарското й е отсликано на тоа).
Буква, а, б, в, г, д, е, ж, з, и, й, ѝ
Брајова
Буква, к, л, м, н, о, п, р, с, т, у
Брајова
Буква, ф, х, ц, ч, ш, щ, ъ, ь, ю, я
Брајова
2 Интерпункција
Знак, ,, ., ?, !, ;, :, „ ... “, ( ... )
Брајов
Поезија (Васко Попа, 1968)

„Поезија (избор)“ — книга со избор од поезијата на српскиот поет Васко Попа, објавена во 1968 година, како заедничко двојазично издание (македонски и српски јазик) на издавачките куќи Култура од Скопје и Нолит од Белград.
1 Содржина
Книгата содржи 46 песни распоредени во шест циклуси, поговор со наслов „Круговите на Васко Попа“, како и био-библиографски летопис.* Список
:* Патка
:* Коњ
:* Глуварче
:* Костен
:* Кактус
:* Мов
:* Компир
:* Виолина
:* Хартии
* Опсадена ведрина
:* Познанство
:* Железна јаболкница
:* Одекнување
:* Златно бреме
:* Заминување
:* Опсадена ведрина
* Игри
:* Пред играта
:* Шајки
:* Криеници
:* Заводници
:* Ружокрадци
:* Меѓу игрите
:* Брканици
:* Семиња
:* Прескакулици
:* Ловци
:* Пепелишта
:* По играта
* Белутрак
:* Белутрак
:* Срцето на белутракот
:* Сонот на белутракот
:* Љубовта на белутракот
:* Авантурата на белутракот
:* Тајната на белутракот
:* Два белутрака
* Проѕевка над сите проѕевки
:* Оставината на ѕвездознаецот
:* Заборавлив број
:* Скаменети одгласи
:* Мудар триаголник
:* Гордлеиав грешка
:* Приказна за една приказна
:* Проѕевка над сите проѕевки
* Земја исправена простум
:* Сопоќани
:* Манасија
:* Калениќ
:* Радимља
:* Белград
2 Технички одлики
Книгата е објавена во рамките на библиотеката „Современа лирика“, а преводот, изборот и поговорот ги напишал Влада Урошевиќ. Типизацијата, нацртот на обвивката и на корицата се дело на Михаило Писањук, а корекцијата ја направиле Елена Павлова и Ружица Димишковска. Книгата има тврди корици и била испечатена во графичкиот завод „Гоце Делчев“ во Скопје, во 2 000 примероци. Таа не е каталогизирана и ја нема меѓународната ознака ISBN.
Виктор Класон

Виктор Јохан Антон Класон (роден на 9 октомври 1993) — шведски фудбалер, играч од средниот ред на Краснодар и на шведската репрезентација.
1 Клупска кариера
Роден и израснат во Вернамо, својата кариера ја започнал во екипата на ИФК Вернамо, за која дебитирал како професионалец во третата шведска лига во 2009 година. Под водството на тренерот Јонас Терн, клубот изборил промоција во Суперетан - втората лига на земјата - благодарение на својте млади и талентирани играчи како Симон Терн, Лалавеле Атакора и Класон. Следната година Класон постигнал 13 гола на 29 натпревари во втората лига, и покрај тоа, што тимот бил принуден да победува во баражот за да остане во лигата.
По одличната сезона во Суперетан со ИФК Вернамо, Класон потпишал четиригодишен договор со многу попознатиот шведски прволигашки клуб Елфсборг. Дебитирал во Алсвенскан на 31 март 2012, во победата на домашен терен со 2-1 над Јургорден, а својот прв погодок во дресот на Елфсборг го забележал на 12 април 2012 во победата со 2-0 над Норчепинг. Веќе во првата сезона со клубот, тој го освоил шведското првенство придонесувајќи за титулата со 27 настапи и 5 голови. Во мај 2014, тој играл од почетокот на натпреварот во победата со 1-0 над Хелсингборг во финалето на Купот на Шведска, освојувајќи ја својата втора титула со Елфсборг.
На 25 јануари 2017 година, Класон потпишал три ипол годишен договор со руската екипа Краснодар. Дебитирал на 16 февруара 2017 година против турскиот Фенербахче во Лига Европа; во четвртата минута од истиот натпревар го постигнал првиот гол за новиот клуб уште при првиот допир со топката, а УЕФА потоа го избрала за најдобар играч на натпреварот.
На 5 март 2022 година, тој го раскинал договорот со Краснодар по конфликтот меѓу Русија и Украина. На 31 март, тој потпишал за данскиот ФК Копенхаген.
2 Репрезентативна кариера
Класон ја претставувал Шведска во неколку младински репрезентации: под 17 години, под 19 години и под 21 година.
Дебитирал за сениорската репрезентација на Шведска на 18 јануари 2012, во пријателски натпревар против Бахреин, а својот прв гол го постигнал само пет дена подоцна во победата со 5-0 против Катар во својот втор натпревар за шведската репрезентација.
Во мај 2018 годинa, бил избран во составот на Шведска за Светското првенство 2018 во Русија, каде ги одиграл сите натпревари за својата земја, а Шведска дошла до четвртфиналето каде била елиминирана од . Три години подоцна, тој бил повикан за Европското првенство 2020, каде исто така ги одиграл сите натпревари, заклучно со поразот од во осминафиналето по продолженија со кои швеѓаните биле елиминирани. Класон постигнал еден гол на турнирот, во последниот натпревар од групната фаза против погодувајќи ја мрежата на полјаците во четвртата минута од судиското продолжение со што и донел победа на својата репрезентација и воедно прво место во групата Е.
3 Статистика
3.1 Репрезентативна статистика
Репрезентација, Год., Настапи, Голови
2012, 2, 1
2013, 2, 0
2016, 3, 0
2017, 12, 2
2018, 14, 1
2019, 4, 3
2020, 5, 1
2021, 8, 2
Вкупно 50 10
4 Титули
4.1 Клупски
4.1.1 Елфсборг
* Шведско првенство : 1
: 2012
* Куп на Шведска : 1
: 2013-2014
Арктик

Арктикот — поларен регион што се наоѓа на најсеверниот дел од земјата. Арктикот се состои од Северноледениот Океан, соседните мориња и делови од Алјаска (САД), Канада, Финска, Гренланд (Данска), Исланд, Норвешка, Русија и Шведска. Земјиштето во регионот на Арктикот има сезонски различна покривка од снег и мраз, со пермафрост без дрвја (трајно замрзнат подземен мраз) кој содржи Тундра. Арктичките мориња содржат сезонски морски мраз на многу места.
Арктичкиот регион е уникатна област меѓу екосистемите на Земјата. Културите во регионот и домородното население на Арктикот се имаат прилагодено на неговите студени и екстремни услови. Животот на Арктикот вбројува зоопланктон и фитопланктон, риби и морски цицачи, птици, копнени животни, растенија и човечки општества. Земјата на Арктикот се граничи со субарктикот.
Белоруска Брајова азбука

Белоруската Брајова азбука ― на Брајова азбука на белоруски јазик. Се заснова на руското писмо, со неколку дополнителни букви кои се наоѓаат во пишаната белоруска азбука.
1 Азбука
Белоруски не ги користите сите букви на руската азбука, а таа има дополнителни букви ''і'' и ''ў.''
Обична, а, б, в, г, д, е, ё, ж, з, і, й
Брајова
Обична, к, л, м, н, о, п, р, с, т, у, ў
Брајова
Обична, ф, х, ц, ч, ш, ы, ь, э, ю, я,
Брајова
Буквите ''і'' и ''ў'' се отсликани знаци на ''й'' и ''у'', а ''і'' еднаш била во руската Брајова азбука. (Погледнете застарени букви на руската Брајова азбука.)
2 Интерпункција
Единечна интерпункција:
Обичен, ,, ., ?, !, ;, :, -, '
Брајов
Спарена интерпункција:
Обичен, « ...... », ( ...... )
Брајов
3 Форматирање
накосено, голем, број
4 Поврзано
* Украинска Брајова азбука
5 Наводи
* УНЕСКО (2013) , 3-то издание.
Знаме на Квебек

Знамето на Квебек (на |le drapeau du Québec, на |the flag of Quebec), познато како ''fleurdelisé'' (''флордулисе'', изведено од ''fleur de lys'' што значи цвеќе лилјан), ја претставува канадската провинција Квебек. Знамето се состои од бел крст на сина позадина и четири бели лилјани.
Слепо куче

Lesser mole-rat
Conservation status
Data Deficient (IUCN 3.1)
Scientific classification
Kingdom:, Animalia
Phylum:, Chordata
Class:, Mammalia
Order:, Rodentia
Family:, Spalacidae
Genus:, ''Spalax''
Species:, ''S. leucodon''
Binomial name
''Spalax leucodon''Nordmann, 1840
Synonyms
Слепо куче ( ''Spalax leucodon'' ) е вид глодач од семејството Spalacidae, кој се наоѓа во Албанија, Босна и Херцеговина, Бугарија, Грција, Унгарија, Северна Македонија, Романија, Србија, Црна Гора, Израел, Турција, Иран и Украина .
1 Опис
Има силно развиени предни нозе и канџи со кои копа длабоки тунели кои можат да достигнат до 3 метри. Се храни со подземни билки, а омилена храна му се лукот, компирите и други луковичести растенија. Храната ја складира во подземните тунели, а поради тоа што не паѓа во зимски сон мора да складира резерви на храна. Женките најчесто раѓаат од 2 до 4 млади.
2 Распространетост
Слепото куче е вид цицач кој припаѓа на ред глодачи (Rodentia) од фамилијата (Spalacidae). Видот е распространет во Македонија, Србија, Црна Гора, Грција, Босна, Романија, Турција, Украина. Во Национален парк Галичица слепото куче распространето е во природните и полуприродните тревести екосистеми како и во обработливите земјоделски површини. Во Национален парк Галичица живее во природни и полуприродни тревести екосистеми, како и на обработливите земјоделски површини.
3 Научни предлози
Имало предлози дека нејзината таксономска позиција треба да се промени во поради новите научни информации. Современите автори имаат тенденција да ги одделат овој и некои тесно поврзани видови на кртови и стаорци од другите ''видови Spalax,'' класифицирајќи ги во посебен род, наречен ''Наноспалакс (Nannospalax leucodon)'' . Кариолошка студија покажала дека ''леукодонот на наноспалакс'' е суперспектив кој се состои од неколку кариолошки различни криптични видови . Според оваа дефиниција, има четири одделни кариолошки форми во сливот на Карпатите, една од нив е загрозена и друга ранлива, додека недостапни се податоци за да се оцени статусот на зачувување на другите две форми. Една студија насочена кон очекуваното траење на животот, го користела овој вид врз основа на неверојатни перформанси за долговечност, издржливост на хипоксија и хиперкапнија, како и отпорност на рак. Гледајќи ги примероците на измет и кожа на овој идеален кандидат, откриено било дека семејството на бактериите Muribaculaceae, за кое се знае дека е поврзано со долговечноста, доминира во примероците на фецес
4 Користена литература
* Амори, Г. 1996 година. . Преземено на 9 јули 2007 година.
* Мусер, Г.G и М.Д. Карлетон. 2005 година Суперсемејство Муроидеа. стр. 894-1531 ''во'' Цицачки видови на светот, таксономска и географска референца. Ед. На Д. Вилсон и Д.М. Ридер. Универзитет Pressонс Хопкинс Прес, Балтимор.
* Немет А, Ревај Т, Хегиели З, Фаркас Ј, Чабан Д, Росаса А, Цорба Г 2009 година. ''Фолија зоологија,'' 58 (3), 349–361.
Бошко Чакалов

Бошко Петров Чакалов ( во — во ) — македонски партизан, борец за слобода на Македонија и учесник во НОВ.
1 Животопис
Израснал сиромашно семејство. Завршил основно образование, а потоа изучил занает. Работел како автомеханичар во Скопје. Рано станал симпатизер на народноослободителното движење ѝ активно го помагал. На 7 септември 1944 година, тој стапил во редовите на Дванаесеттата македонска ударна бригада. Учествувал во сите борби на бригадата вклучувајќи ја и борбата за ослободување на Скопје. На 14 ноември 1944 година, ден по ослободувањето на Скопје, заминал кон тоа што е денес наречено Ѓорче Петров, каде во непосредна близина биле концентрирани бројни балистички банди, со цел да извршат напад на Скопје. Во оваа борба против албанските балисти, храбро загинал кај селото Сарај. Неговите останки биле закопани на скопските гробишта.
2 Наводи
Маодо Ло

Маодо Ло (роден на 31 декември 1992 година) е германски кошаркар, плејмејкер на Олимпија Милано и на германската репрезентација.
Ло играл колеџ кошарка на Универзитетот Колумбија во Њујорк четири години во периодот 2012-2016. Се пријавил на НБА драфтот 2016, но откако не бил избран од ниту една екипа се вратил во својата родна Германија, каде потпишал договор со Брозе Бамберг. За таа екипа играл до 2018 година, кога преминал во Бајерн Минхен, две години подоцна потпишал за Алба Берлин.
За германската репрезентација настапува од 2014 година, а досега учествувал на две Европски (2015 и 2017) и едно Светско првенство (2019).
1 Биографија
Ло е роден во Берлин во 1992 година како син на татко сенегалец и мајка Елвира Бах - меѓународно призната германска сликарка.
2 Колеџ кариера
Ло играл колеџ кошарка на Универзитетот Колумбија во Ајви лигата. Наречен ''Претседателот'' од фановите на Колумбија, Ло имал просек од 14,5 поени по натпревар во текот на неговата четиригодишна колеџ кариера. Во 2016 година, тој ја предводел Колумбија до титулата на CIT турнирот каде бил избран и за најкорисен играч на турнирот.
3 Професионална кариера
3.1 НБА
Откако не бил избран на НБА драфтот 2016, Ло се приклучил на екипата на Филаделфија 76ерс во нивниот тим за летната лига.
3.2 Брозе Бамберг (2016–2018)
На 22 јули 2016 година, Ло потпишал договор со германската екипа Брозе Бамберг. Во неговата прва сезона со Бамберг, Ло освоил двојна круна: германското првенство и Купот на Германија. Ло играл и во Евролигата, каде просечно бележел 5,3 поени и 1,2 асистенции за 10,5 минути по натпревар.
Во неговата втора сезона со Брозе, тимот завршил 4-ти во регуларниот дел од сезоната. Во полуфиналето Бамберг бил елиминиран од Бајерн Минхен.
3.3 Бајерн Минхен (2018–2020)
На 13 јули 2018, Ло потпишал двегодишен договор со Бајерн Минхен. Со баварците освоил уште една титула во германското првенство во сезоната 2018-2019.
3.4 Алба Берлин (2020–)
На 22 јули 2020, потпишал со Алба Берлин. Во сезоната 2020-2021, ја освоил својата трета титула во кариерата во германското првенство со трета различна екипа, придонесувајќи со 9,2 поени, 1,9 скока и 3,6 асистенции.
4 Репрезентативна кариера
Ло е репрезентативец на Германија од 2014 година.
Бил избран да учествува на Европското првенство 2015 каде имал просек од 4,6 поени, 1,2 скокови и 1,4 асистенции по натпревар.
Четири години подоцна, учествувал на Светското првенство 2019 каде имал просек од 6 поени, 2,8 скокови и 3,2 асистенции по натпревар.
5 Титули и награди
5.1 Клупски
5.1.1 Брозе Баскет
* Германско првенство : 1
: 2016-2017
* Куп на Германија : 1
: 2017
5.1.2 Бајерн Минхен
* Германско првенство : 1
: 2018-2019
5.1.3 Алба Берлин
* Германско првенство : 1
: 2020-2021
Петар Чаков

Петар Чаков ( во — во , ДФ Македонија, ДФ Југославија) — македонски партизан, борец за слобода на Македонија и учесник во НОВ.
1 Животопис
Во првите денови на септември 1944 година, заминал во Скопска Црна Гора и станал борец на Шеснаесеттата македонска ударна бригада, од првиот ден на нејзиното основање. Во борбите на бригадата против балистите и Германците, се истакнал како храбар борец. На 14 октомври 1944 година, во една од секојдневните борби против балистите бил тешко ранет и пренесен на лечење во партизанската болница во селото Љубанци, каде подлегнал на раните. Неговите останки биле закопани на селските гробишта.
2 Наводи
Јордан Чешмаџиски

Јордан Чешмаџиски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од сиромашно семејство. Завршил основно, а потоа го продолжил образованието во вечерно училиште. Станал симпатизер на народноослободителното движење ѝ се вклучил во разни акции за собирање и испраќање на материјална помош за партизаните. Во борбените редови на Дванаесеттата македонска ударна бригада стапил во 1944 година и станал борец во третата чета од вториот баталјон. Во борбите пpoтив непријателот се истакнал како храбар борец. Поради тоа бил поставен за командир на треттата чета. Учествувал во сите борби против непријателот на Китка, Водно и Треска, потем во борбите за ослободувањето на Скопје, како и во борбите за дефинитивното уништување и разоружување на балистичките банди на Косово. Од тешките услови и секојдневните напорни борби, тешко оболел и непосредно пред дефинитивното ослободување на Македонија им подлегнал на последиците од болеста.
2 Наводи
Петре Чангов

Петре Кртов Чангов ( во — во ) — македонски партизан, борец за слобода на Македонија и учесник во НОВ.
1 Животопис
Како сирак уште од рани години слугувал кај поимотни соселани. Основно училиште завршил во родното место. Априлската војна го затекнала на отслужувањето на воениот рок. Како војник бил заробен, а подоцна пуштен. По доаѓањето во родното место, развил интензивна активност во помагањето на народноослободителното движење. Неговата активност била забележана од непријателот, поради тоа во 1942 година бил задржан три месеци во истражниот затвор во Скопје. Потоа бил интерниран во Момчиловград во Бугарија, каде останал до март 1943 година. По враќањето од интернација одново се вклучил во народноослободителното движење. Од малтретирањето во окупаторската бугарска фашистичка полиција, се разболел и бил на лечење во болница. Во август 1944 година стапил во редовите на Шеснаесеттата македонска ударна бригада, со која учествувал во сите борби против балистите и германските моторизирани колони во Качаничката Клисура. Кон крајот на октомври 1944 година, во една борба против непријателот, бил тешко ранет од минофрлач, од што подоцна и починал.
2 Поврзано
* Тодор Чангов
3 Наводи
Тодор Чангов

Тодор Богданов Чангов ( во — во ) — македонски партизан, учесник во НОВ.
1 Животопис
Потекнувал од сиромашно семејство. Се преселил во Скопје, но не можејќи да најде друга работа, станал градски полицаец. По капитулацијата на земјата се поврзал со напредното движење преку Цветан Димов и други револуционери. Станал редовна врска помеѓу селото и градската партиска организација. Организирал група во селото, која извршувала разни задачи за партизанскиот одред.
Во септември 1942 година стапил во партизанскиот одред. Учествувал во сите борби на одредот. На 9 септември 1942 година заедно со Раде Јовчевски - Корчагин добиле задача да подигнат пушки и муниција од едно лозје близу селото Радишани. Тој го посетил и неговото село, но во неговата куќа бил дочекан од непријателски стражар. Успеал да се извлече откако со тупаници го совладал стражарот, кој пред тоа го ранил. Иако ранет, со помош на активистите од селото повторно пристигнал во одредот.
На 12 декември 1942 година одредот бил опколен од бугарската фашистичка полиција, во манастирот Благовештение. Во огорчената борба против непријателот со примерен хероизам, успеал да спаси еден ранет соборец. По еден нов напад и опколување, одредот се поделил во две групи. Едната преку Побожје се префрлила во Скопје. Меѓутоа биле поткажани и затворени од непријателот. На големиот судски процес во Скопје, бил осуден на смрт.
Меѓутоа, на 28 август 1944 година, Третата македонска ударна бригада го ослободила од затворот во Идризово. По излегувањето од затвор стапил во Третата македонска ударна бригада. Станал командир на вод, во четвртиот баталјон. Со бригадата учествувал во големата борба против балистите на реката Треска. Во оваа битка при повлекувањето бил тешко ранет. Негов соборец го влечел околу 30 метра. Кога Тодор увидел дека и соборецот може да загине, му наредил да се повлече, а тој не жалејќи го животот останал во заштитница. Кога се приближиле балистите фрлил една бомба врз нив, а другата ја активирал под себе.
Една улица во скопската населба Горно Лисиче го носи неговото име.
2 Поврзано
* Петре Чангов
3 Наводи
Зингшпил

Зингшпил (; множина: Singspiele; буквално „пее-игра“) е форма на германска музичка драма, сега се смета за жанр на опера. Се одликува со говорен дијалог, кој се менува со ансамбли, песни, балади и арии кои честопати биле строфични или како народни. Зингшпил заплетите се генерално комични или романтични по природа и често вклучуваат елементи на магија, фантастични суштества и комично претерани карактеризации на доброто и злото.
1 Историја
Некои од првите зингшпили биле чудотворни претстави во Германија, каде што дијалогот бил испреплетен со пеење. До почетокот на XVII век, чудесните претстави станале вулгарни, зборот „Singspiel“ се наоѓал во весници, и секуларните зингшпили исто така биле изведувани, и во преведени позајмици или имитации од англиски и италијански песни и претстави, и во оригинални Германски креации.
Во XVIII век, некои зингшпили биле преводи на англиски балади-опери. Во 1736 година, прускиот амбасадор во Англија нарачал превод на баладната опера ''„Ѓаволот да плати“''. Ова било успешно изведено во 1740-тите во Хамбург и Лајпциг. А понатаму верзија на ова била направен од страна на Јохан Адам Хилер и Кристијан Феликс Вајс во 1766 (''Der Teufel ist los oder Die verwandelten Weiber''), прва од серија такви соработки кои довеле до Хилер и Вајс да се нарекуваат "татковците на германскиот Зингшпил“.
Француските опери со говорен дијалог (''опера комика'') често биле препишувани на германски јазик и станале многу успешни во Виена кон крајот на 1770-тите и раните 1780-ти. Спротивно на тоа, германските преводи на современиот италијански ''опера-буфе'', кои биле доста успешни во тоа време во Англија и Франција, биле значително поретки. Зингшпил се сметал за забава за средна до пониска класа - за разлика од претежно аристократските жанрови на опера, балет и сценска претстава - и обично ги изведувале патувачки трупи (како што се компаниите Кох, Дабелин и Кобервејн), наместо од основани компании во рамките на метрополитенските центри.
Моцарт напишал неколку зингшпили: ''Бастијан и Бастиен'' (1768), ''Zaide'' (1780), ''Die Entführung aus dem Serail'' (1782), ''Der Schauspieldirektor'' (1786) и на крај ''Die Zauberflöte'' (1791). Е.Т. Хофман, кој му се восхитуваl, го компонирал зингшилот, како што е ''Liebe und Eifersucht'' во 1807 година.
Во 1927 година, Курт Вејл создал нов збор „Сонгшпил“ за да го опише своето дело ''Mahagonny-Songspiel''.
2 Наводи
Белешки
Извори
* Барбара Русано Ханинг, Доналд ayеј Грут: ''Концизна историја на западната музика'', WW Norton &amp;amp; Company, 1998 година.
*''Речник на музика и музичари од Гроув'', „Сингспиел“.
Пролетна генцијана

Пролетна генцијана (''Gentiana verna'') — вид од родот ''Gentiana'' и еден од неговите најмали членови, нормално расте само до висина од неколку сантиметри.
1 Опис
Краткото стебло поддржува до три спротивставени парови на елипсовидни или ланцетни лисја. Видливите живописни сини (понекогаш пурпурно-црвени или поретко бели) цветови се 1–2 cm во пречник, со длабока петлобусна корола; тие развиваат кон крајот на пролетта до почетокот на летото. Цветовите привлекуваат пеперутки и пчели (особено бумбари) кои помагаат во опрашувањето. Мравките се одговорни за ширењето на нејзините семиња .
Пролетната генцијана е едно од најниско растечките видови од фамилијата ''Gentianaceae'' кое има раст од неколку сантиметри. Ниското стебленце преминува во цвет кој е формиран од 5 ланцеолатни венечни ливчиња во сина пурпурна боја кои цветаат од пролет до почеток на летото. Овој реликтен вид е варијабилен и се јавува во повеќе подвидови и вариетети. Распространета е во Европа и Азија, а во Националниот парк Галичица се среќава на високопланинските пасишта.
2 Распространетост
Пролетната генцијана е една од најраспространетите генцијани, која најчесто се наоѓа на сончевите алпски ливади низ Евроазија, од Ирска до Русија. Честа е во централна и југоисточна Европа, како што се во ниските планински масиви како Јура и Балканот, и до надморска височина од 2600 метри. Исто така, може да се најде во планинските региони, почнувајќи од Високиот Атлас на Мароко до планините на Турција, Ирак и Иран. Во северна Европа, тоа е многу ретко, ограничено на Тисдејл во северна Англија и неколку локации во западна Ирска. Има тенденција да напредува на суви ливади со кредаста почва; исто така е познато дека расте во силикатни почви. Нејзиниот недостаток доведува до заштита во голем број европски земји како загрозен вид.
3 Симболика
Тоа е окружниот цвет на Дурам во Велика Британија. Првпат бил пронајден во Британија од Џон Хариман.
Цртеж на пролетна генцијана од Холи Сомервил е логото за одделот за ботаника во колеџот Тринити во Даблин.
Пролетната генцијана се појавила на дизајнот на британските марки, издадени во 1964 година, по повод 10-от Меѓународен ботанички конгрес што се одржал во Единбург.
Голем број суеверија се поврзани со пролетната генцијана. На пример, се смета за лоша среќа да се донесат генцијани в куќа, бидејќи поединецот ризикува да биде погоден од гром. Исто така, фолклорот сугерирал дека смртта ќе следи ако некогаш се собере нејзиниот цвет.
Писателот и ботаничар Стеван Јаковлевиќ го пофалил цветот во неговото латинско име на крајот од неговата трилогија ''Српска трилогија'' во која пишува за српските војници кои загинале за време на Битката кај Кајмакчалан и Македонскиот фронт за време на Првата светска војна (цветот расте на гробовите на војниците на планината Кајмакчалан).
Цветот е поврзан со Алпите и му го дал своето име на трансалпскиот ''Blauer Enzian'' („Сина генцијана“) помеѓу Германија и Австрија.
Италијанска Брајова азбука

Италијанската Брајова азбука ― Брајова азбука на италијански јазик, и во Италија и во Швајцарија. Таа е многу блиска со француската Брајова азбука, со некои разлики во интерпункцијата.
1 Азбука
Бидејќи француската Брајова азбука нема буква за ''ó'', италијанската Брајова користи ⠬ ''ò'' истовремено за ''ò'' и ''ó''.
: a, b, c, d, e, f, g, h, i
l, m, n, o, p, q, r, s, t
u, v, z, é, à, è, ù, ì, ò, ó
Доколку се потребни други букви, како што се ''j, k, w, x, y'' или нагласени самогласки како î, се користат доделувања од француската Брајова азбука. ⠚ ''j'' се користи како цифрата 0.
2 Броеви
Бројките се првите десет букви од азбуката и се обележани со ⠼, како на англиската Брајова азбука.
Иако како краен прекин (точка) е ⠲, точката како одделувач на цифри, како во 3.500 за три илјади и петстотини, е ⠄(⠼⠉⠄⠑⠚⠚).
3 Интерпункција
,, . (стоп), . (број), ?, !, ;, :, ', -, *
⠲ е краен прекин/точка; ⠄ е броевитиот одделувач на броеви.
« ...... », ( ... ) ''или'' [ ... ]*, ( ...... ), [ ...... ], { ...... }
* Според Унеско (2013 година), италијанската Брајова азбука ги користи старите француски загради како загради за квадрат. Според Италијанскиот сојуз на слепи лица од Лењано (''Unione Italiana Ciechi di Legnano''), тие се користат за загради; квадратни загради не се дадени. И во согласност со Италијанскиот сојуз на слепи и слабовидни лица (''Unione Италијана dei Ciechi e degli Ipovedenti'')'','' квадратни загради се ⠷ ⠾; УНЕСКО и Сојузот се согласуваат за доделување на ⠢ ⠀⠔ на загради, како во табелата погоре, и Сојузот има ⠯ ⠀ ⠽ за кадрави загради. (⠯ ''ç'' и ⠽ ''y'' не се дел од италијанската азбука.) Сепак, Сојузот наведува од симетричните парни загради се математичка нотација, па тоа може да биде дека старото, општо ⠶ ⠶ е конвенцијата за или загради или квадратни загради во не-математички текст.
4 Наводи
** од Италијанскиот сојуз на слепи и слабовидни лица
* УНЕСКО (2013) , трето издание.
Бошко Шаговиќ

Бошко Тошов Шаговиќ ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од земјоделско семејство. Завршил основно училиште, а потоа се занимавал со земјоделство. Во Шеснаесеттата македонска ударна бригада стапил од денот на нејзиното формирање. Учествувал во сите борби на бригадата против балистите и Германците, на падините на Скопска Црна Гора. По ослободувањето на Скопје, бил распореден во единиците на КНОЈ во Скопје, што ги расчистувале минираните објекти во градот. При деминирање на една заостаната мина во зградата на Народната банка бил тешко ранет и пренесен во болница, а подоцна пуштен на домашно лекување. Кон крајот на 1944 година, починал од последиците на раните.
2 Поврзано
* Ратко Шагов
3 Наводи